

VLADA REPUBLIKE HRVATSKE

Zagreb, 27. prosinca 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo vanjskih i europskih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Program hrvatskog predsjedanja Vijećem Europske unije 1. siječnja - 30. lipnja 2020. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*PRIJEDLOG*

Na temelju članka 31. stavka 3. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), Vlada Republike Hrvatske je na sjednici održanoj \_\_\_\_\_\_\_\_\_ 2019. godine donijela

**Z A K L J U Č A K**

1. Usvaja se Program hrvatskog predsjedanja Vijećem Europske unije 1. siječnja - 30. lipnja 2020., u tekstu koji je Vladi Republike Hrvatske dostavilo Ministarstvo vanjskih i europskih poslova aktom, klase: 018-03/19-01/215, urbroja: 521-I-03-05-19-1, od 10. prosinca 2019. godine.
2. Zadužuju se sva nadležna tijela državne uprave da se u provedbi aktivnosti predsjedanja Vijećem Europske unije, u područjima svoje nadležnosti, vode smjernicama i prioritetnim mjerama utvrđenim ovim Programom.
3. Zadužuje se Ministarstvo vanjskih i europskih poslova da o donošenju ovoga Zaključka na odgovarajući način obavijesti sva nadležna tijela državne uprave.

Klasa:

Urbroj:

Zagreb, \_\_\_\_\_\_\_ 2019. godine.

 PREDSJEDNIK

 mr. sc. Andrej Plenković

**OBRAZLOŽENJE**

Republika Hrvatska preuzima od 1. siječnja 2020. godine svoje prvo predsjedanje Vijećem Europske unije. Ovim Zaključkom usvaja se stoga Program hrvatskog predsjedanja Vijećem Europske unije u razdoblju od 1. siječnja do 30. lipnja 2020. godine.

Vodeći se hrvatskim nacionalnim prioritetima, u skladu sa smjernicama novog Strateškog programa Europske unije 2019.–2024. te naslanjajući se na Osamnaestomjesečni program Vijeća (1. siječnja 2019. - 30. lipnja 2020.), Republika Hrvatska je pripremila šestomjesečni program svog predsjedanja. Programom su razrađene prioritetne aktivnosti koje će provoditi predstavnici Republike Hrvatske vodeći rad Vijeća, u svim formacijama.

Program hrvatskog predsjedanja Vijećem Europske unije u razdoblju od 1. siječnja do 30. lipnja 2020. godine, pripreman je i međuresorno usuglašavan počevši od veljače 2019. godine.

Ovim se Zaključkom ujedno zadužuje sva nadležna tijela državne uprave da se u provedbi aktivnosti predsjedanja Vijećem Europske unije, u područjima svoje nadležnosti, vode smjernicama i prioritetnim mjerama utvrđenim ovim Programom.

Ministarstvo vanjskih i europskih poslova zadužuje se da o donošenju ovoga Zaključka na odgovarajući način obavijesti nadležna tijela državne uprave.

Provedba ovog Zaključka ne iziskuje posebne troškove iz Državnog proračuna, već se oni osiguravaju u okviru aktivnosti svih tijela državne uprave čije su mjere i aktivnosti obuhvaćene ovim Programom.